พระราชกฤษฎีกาเปลี่ยนแปลงเขตเทศบาลตำบลหลังสวนจังหวัดชุมพรพ.ศ. ๒๕๓๖ ภูมิพลอดุลยเดชป.ร.ให้ไว้ ณวันที่ ๒๒ มิถุนายน พ.ศ. ๒๕๓๖เป็นปีที่ ๔๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลหลังสวน จังหวัดชุมพรเพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทยและมาตรา ๑๒ วรรคหนึ่ง แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลหลังสวน จังหวัดชุมพรพ.ศ. ๒๕๓๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลตำบลหลังสวนจังหวัดชุมพร ซึ่งกำหนดไว้ในมาตรา ๔ แห่งพระราชกฤษฎีกาจัดตั้งเทศบาลตำบลหลังสวน จังหวัดชุมพรพุทธศักราช ๒๔๘๓ เสียใหม่ โดยให้มีเขต ดังต่อไปนี้หลักเขตที่ ๑ ตั้งอยู่บนเส้นขนาน ฟากตะวันตก กับทางหลวงแผ่นดินหมายเลข๔๑ ชุมพร - พัทลุง ระยะ ๕๐๐ เมตร จากศูนย์กลางทางหลวงแผ่นดินหมายเลข ๔๑ ชุมพร -พัทลุง ที่จุดซึ่งอยู่บนเส้นขนาน ฝั่งเหนือกับริมฝั่งแม่น้ำหลังสวน ฝั่งเหนือ ระยะ ๒๐๐ เมตร จากริมฝั่งแม่น้ำหลังสวนฝั่งเหนือด้านเหนือ จากหลักเขตที่ ๑ เป็นเส้นขนานระยะ๒๐๐ เมตร กับริมฝั่งแม่น้ำหลังสวน ฝั่งเหนือไปทางทิศตะวันออกเฉียงใต้และทิศตะวันออกเฉียงเหนือ ผ่านทางหลวงแผ่นดินหมายเลข ๔๑ชุมพร - พัทลุง และทางหลวงแผ่นดินหมายเลข ๔๐๙๙ แยกทางหลวงหมายเลข ๔๑เลียบแม่น้ำหลังสวนถึงหลักเขตที่ ๒ ซึ่งตั้งอยู่ริมทางหลวงแผ่นดินหมายเลข ๔๐๐๒หลังสวน - ปากน้ำหลังสวน ฟากเหนือด้านตะวันออก จากหลักเขตที่ ๒ เป็นเส้นตรงไปทางทิศใต้ผ่านแม่น้ำหลังสวน ถึงหลักเขตที่ ๓ ซึ่งตั้งอยู่ริมถนน ก.ส.ช. ฟากเหนือ ที่จุดซึ่งอยู่ห่างจากจุดที่ถนนก.ส.ช. บรรจบกับถนนไปบ้านน้ำตก ไปทางทิศตะวันตก ตามแนวถนน ก.ส.ช. ระยะ ๑,๐๐๐ เมตรจากหลักเขตที่ ๓ เป็นเส้นตั้งฉากระยะ ๕๐๐ เมตรกับศูนย์กลางถนน ก.ส.ช. ไปทางทิศตะวันตกเฉียงใต้ ถึงหลักเขตที่ ๔ ด้านใต้ จากหลักเขตที่ ๔ เป็นเส้นขนานระยะ ๕๐๐ เมตรกับศูนย์กลางถนน ก.ส.ช. และศูนย์กลางถนนประชาอุทิศ ไปทางทิศตะวันตกเฉียงเหนือผ่านทางหลวงแผ่นดินหมายเลข ๔๑๓๔ หลังสวน - บรรจบทางหลวงแผ่นดินหมายเลข ๔๑๑๒ (ละแม)ถึงหลักเขตที่ ๕ ซึ่งตั้งอยู่ริมทางหลวงแผ่นดินหมายเลข ๔๑ ชุมพร - พัทลุง ฟากตะวันออกจากหลักเขตที่ ๕ เป็นเส้นตั้งฉากระยะ ๕๐๐ เมตรกับศูนย์กลางทางหลวงแผ่นดินหมายเลข ๔๑ ชุมพร - พัทลุง ไปทางทิศตะวันตกเฉียงเหนือถึงหลักเขตที่ ๖ด้านตะวันตก จากหลักเขตที่ ๖ เป็นเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข๔๑ ชุมพร - พัทลุง ไปทางทิศตะวันออกเฉียงเหนือ บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลตำบลหลังสวน อำเภอหลังสวน จังหวัดชุมพร พ.ศ. ๒๕๓๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องที่นอกเขตเทศบาลตำบลหลังสวนจังหวัดชุมพร ได้เจริญขึ้น และมีชุมชนอยู่หนาแน่น สมควรขยายเขตเทศบาลตำบลหลังสวน จังหวัดชุมพรเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ปิติวรรณ/จัดทำ๗ พฤษภาคม ๒๕๖๓อรญา/ตรวจ๑๐ สิงหาคม ๒๕๖๓[๑] ราชกิจจานุเบกษาเล่ม ๑๑๐/ตอนที่ ๘๗/ฉบับพิเศษ หน้า ๙/๒ กรกฎาคม ๒๕๓๖